Cuneiform Tablet KUG 28
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da ù a-šùr-ta-ak-lá-ku qí-bi-ma a-na a-šùr-na-da qí-bi₄-ma 0.5 ma-na KÙ.BABBAR ša ik-ri-bi₄-kà ša a-šùr tù-šé-bi₄-lam 4 ku-ta-ni na-áš-ú-ni-kum 3 GÍN KÙ.BABBAR a qá-tí-šu a-dí-in AN.NA ki-ma i-ša-ku-nu-ni li-iš-ku-na-kum šu-nu-nu na-áš-a-kum a-na a-šur-ta-ak-lá-ku qí-bi₄-ma 12 ma-na 5 GÍN KÙ.BABBAR ša ik-ri-bi₄-kà ša a-šur tù-šé-bi₄-lam ni-is-ḫa-sú ú-ṣa-ḫe-er-ma <big_gap> ù ší-tí KÙ.BABBAR <big_gap><big_gap> <gap>-in <big_gap><big_gap> <gap>-ni-ni <big_gap> <gap> za-ki-a-ma KÙ.BABBAR i pá-né-e-ma a-li-ki-im šu-up-ra-nim a-na a-šur-ta-ak-lá-ku qí-bi₄-ma šu-ma a-ḫi a-ta ší-tí lu-qú-tim ša šé-pì-kà za-ki-a-ma šé-bi₄-lá-ma a-dí sà-aḫ-ra-tí-ni li-ba-al-ki-it-ma KÙ.BABBAR 1 GÍN li-bi-tám lu-qú-tám wa-ar-ki-tám ša ú-šé-bi₄-lá-ku-ni áš-pu-ra-kum um-ma a-na-ku-ma KÙ.BABBAR a-na É a-lim{ki} a-ša-qal i-ḫi-id-ma KÙ.BABBAR šé-bi₄-lam